**Kада сам схватио, зашто је важно разумевање**

Седео сам насупрот маме у својој малој столици. Гледао сам је, пратио сам њене руке, нежно сам слушао њен објашњавајући глас. Са великом спретношћу се бавила пертлама мојих ципела, покушавала је разумљиво да ми објасни, како се правилно везују пертле, како се не би одвезале док ходам.

* Видиш сине, овако везујеш две пертле, направиш два увета…

Мама је објашњавала, али моја пажња је одлутала…

Наравно, правим уши. Али какво уво морам да направим? Мајмунско или мачје уво, чак и слон има уши… Слон ипак има много веће уши од Цирмока. Велике сиве уши има слон. Како се могу везати ова два велика слоновска увета? Колико су нам велике ципеле потребне како би ставили слоновске пертле? Да, и…

Сањарио бих даље, да ме мајка није опоменула:

* Да ли ме слушаш? Да ли разумеш шта ти објашњавам и показујем овако повијена?
* Разумем! Одговорио сам, како бих зауставио мајку.

Али је нисам разумео.

То се брзо открило. Приликом следећег обувања ципела.

Тако је мама код куће недељама објашњавала, а васпитачица данима вежбала са мном везивање пертли, док нисам схватио и извео велику представу.

Мој успешни трик са пертлама је представљао моју победу. После тога ми се никада нису одвезале пертле. Нисам ходао неуредан са одвезаним пертлама. Коначно сам схватио зашто је важно разумети објашњења на матерњем језику. Ово је била само једна важна лекција у мом животу, када сам морао разумети мени намењена објашњења, мени написане или изречене речи.

После сам постао ђак. Многобројни нови изазови су се појавили. Чекали су ме нови језици: српски, енглески, касније немачки, а данас и шпански језик.

Све сам више пута морао себи да признам да нешто не разумем. Ни ово не разумем, а ни ово не разумем…

На крају сам извео закључак, ја ништа не разумем!

Велики број непознатих речи ме је засуо, а ја сам се успаничио. Био сам бесан.

* Зашто морам научити толико нових речи?! Зашто морам да научим све ове језике?! Зашто није довољно да један Мађар зна само мађарски језик?!!

Било је тешко учити језике. Разумети их. Све његове форме.

Узалуд ме је мајка кињила. Узалуд ми је објашњавала. Био сам тврдоглав као магаре.

Онда ме је један дан тата послао по слане штапиће. Пре него што сам кренуо, питао сам га, шта је то, да ли се пије или једе. Међутим, тата се само лукаво смешкао и ћутао. Наравно, нисам се предао. Испитивао сам га, покушао сам да сазнам. Међутим, ништа нисам сазнао.

Тата ми је одговорио лукаво се осмехујући:

* Ако их донесеш, онда ћемо сести и дуго се играти.

Показао ми је сто, где су били постављени сокови и сланиши.

Ајде да се играмо! Прошла ми је мисао кроз главу, возио сам бицикл до оближње радње. Скоро сам све заборавио. Чак и своје име, играјмо се!

Приближавајући се радњи у глави ми се јавило оно мало разума.

* Хеј! Знам шта треба да донесем! Реч штап је у кованици ове речи. О томе смо учили у вези некаквог материјала. Значи штап. Какав штап? Зашто треба некоме од укућана штап?...
* Сетио сам се! – викао сам на сав глас.

Скоро се цела улица окренула за мном, заинтересовано су ме посматрали. Чега се сетио овај балавац?

Радосно сам оставио бицикл у држачу и отворио сам врата продавнице.

* Шта желиш? - питао ме је продавац.
* Сламчицу! – изговорио сам задовољно.
* Колико? – питао ме је продавац забезекнуто.
* Једну. – одговорио сам одлучно.
* Једну? – питао ме чика.
* Да, једну.

Продавац ми је дао једну сламчицу.

* Колико сам дужан? – питао сам.
* Ништа. Ово је поклон од продавнице – гласио је одговор.

Одлично. Какав сам посао склопио – пролазила ми је мисао кроз главу, док сам осмехујући се јездио ка кући. Код куће ми је брзо осмех сишао са лица и уместо њега се појавило ружичасто црвенило срамоте.

Пошто ме је тата гледао без речи, када сам поносно обелоданио, да сам донео слане штапиће, па ме је широким осмехом упитао.

* Је л’ си донео?... Да ли разумеш шта си требао да донесеш?
* Не знам, ваљда сламчицу… - осмехивао сам се постиђено.
* Не. Нисам те по сламчицу послао у радњу, већ по слане штапиће.

Погнуо сам главу. Нисам рекао ништа. Али тада сам одлучио, научићу добро свој матерњи језик, научићу српски, да бих га разумео, да бих разумео шта кажу други, шта желе да ми кажу људи.

Занимљиво, после одлуке није било тешко учити мађарски и српски. Напредовао сам добро. Из матерњег језика сам учио синониме, како бих се што разноврсније изражавао. Из српског сам учио речи, како бих што разноврсније причао и што боље разумео језик.

Учење енглеског и немачког је и даље представљало потешкоћу.

Десило се да су у госте дошли ученици из Турске. Пошто, ја не разумем турски, а они не говоре, ни мађарски, ни српски, енглески је био језик комуникације. Био би.

* Уф, шта ће сада бити? – пао сам у очај. Сем израза “yes” и ”no” не знам енглески. Остао је тако само комуникациони канал кроз међународне покрете рукама.

Снажно сам показивао рукама. Они, гости из Турске су такође комуницирали рукама или су покушавали да ми објасне на енглеском. Мучили смо се. Дани су пролазили. Ми смо постали пријатељи на ТикТоку, пошто смо гледали велики број ТикТок видеа. Заједно смо се смејали.

Другари из Турске су отпутовали, позвавши нас у повратну посету Адани. Тада сам одлучио, научићу и енглески, како би на неком основном нивоу могли комуницирати једни са другима када се следећи пут сретнемо.

Док пишем овај текст, десеторо наших седмака и осмака је отпутовало у Швајцарску у један међународни камп. Поред енглеског, користиће се и немачким језиком. Надам се да ћу и ја путовати следеће године у Швајцарску, зато бих волео боље савладати немачки језик. Такође, у школи постоји могућност за учење шпанског језика, зато ћу учити и шпански језик.

Од деде сам често чуо, да колико језика говори човек, толико вреди. Сада сам тек разумео, на шта је мој деда мислио, морам учити језике, на колико језика успем да се споразумем, толико ми се отварају врата ка свету.

Успут се чује звоно. Морам да станем са писањем текста.

Отварам врата, насупрот мене је поштар. Док ми је говорио, пажљиво сам га слушао. Разумео сам га да је у питању препоручена пошиљка, а пошто ми родитељи нису код куће, а ја сам малолетан, не могу да преузмем пошиљку, али може да ми да доставницу, коју морам да дам тати или мами и онда они могу преузети пошиљку са том доставницом.

Био сам сретан, зато што сам разумео речи и поруку поштара. Био сам још срећнији што сам разумео и зашто је важно разумевање, био то матерњи језик или порука, односно порука или текст на страном језику.

Аутор: **Мате Ластович**

Старост: 6. разред

Школа: Основна школа “Петефи Шандор”

Насеље: Бечеј

Припремни педагог: Енгелберт Сич Будаи, наставник мађарског језика