Догађај када сам схватио да је разумевање важно

Зовем се Андреј Подималкин. Прошлог лета доселио сам са породицом у Црвенку из далеког сибирског града Нориљска. Оставили смо у Русији све и пошли на пут далек 4500 километара. Још у путу размишљао сам шта ме све чека у новој земљи , новом граду а посебно у новој школи.

Допутовали смо у Црвенку, уселилили смо у нову кућу и требалоје да пођем у школу. Целу ноћ сам размишљао како ће ме прихватити другари, како ћемо се споразумети, да ли ћу разумети градиво ? Да ли ће ми помоћи да се снађем ? Нисам хтео да покажем бригу ни родитељима ни сестри јер су и они били забринути али у себи сам јако био узнемирен.

У школи је све било ново и непознато за мене –нове учионице , нови наставници , нови другови. Тог првог дана сви погледи били су уперени у мене. Директорица ме је увела у одељење 7/3.

Сео сам у прву клупу a ми је срце лупало и глас дрхтао. Нисам пуно разумео шта наставница говори а сваки минут био је дугачак. Био сам збуњен и уплашен. Чинило ми се да сви гледају у мене.

Звонило је. Шта сад да радим ? Где да идем ? Стајао сам тако и гледао у наставницу.

Тада су ми пришли Урош и Милош и поздравили ме на енглеском језику. Упознали смо се, питали су ме одакле сам , да ли волим спорт ... Осетио сам неко олакшање.Тада су почела да прилазе и друга деца. Упознавали смо се ...Мирка , Нина , Лука, Давид ...Сви су ме гледали пријатељски. Непријатност је полако пролазила. Већ следећег дана понашали су се као да сам од увек са њима. Трудили су се да ме науче језик и помагали ми око домаћих задатака. И ја сам се трудио.

Сваки дан учио сам нове речи и упознавао нове другаре.

Девојчица која седи поред мене позвала ме је на тренинг. Она тренира атлетику. Допало ми се па сам почео сам ја да тренирам. Трудио сам се да постигнем добре резултате и пуно сам вежбао. Добијао сам похвале и подршку, ишао на такмичења а у марту сам освојио 2.место на државном атлетском такмичењу за основне школе !

У школи сам упознао и друге ученике који су дошли из разних градова Русије и Украјине. Према нама сви имају велико разумевање. Из Новосибирска је у разред дошла и Надежда Ашастова.Трудио сам се да јој помогнем јер знам шта значи подршка.

Данас , добро знам језик и осећам се сигурно у школи и месту где живим. Све је то захваљујући и разумевању другова и наставника. Знам колико је важна и једна реч изговорена са добротом .

Пресељење у другу државу , долазак у нову средину је догађај који ми је помогао да схватим колико је разумевање важно. Захвалан сам својим друговима који су имали разумевања за мене. Они нису исмевали мој говор , нису ме гледали непријатељски.

Разумевање је спремност да прихватимо друге који нису исти као ми.

ученик : Андреј Подималкин

разред : 7/3

школа : ОШ „Вук Караџић“

место : Црвенка